Къэбэрдей-Балъкъэр Республикэм и Iэтащхьэ КIуэкIуэ Казбек Урысейм и студентхэм я махуэм ирихьэлIэу щIалэгъуалэм зэрызахуигъазэ хъуэхъу
Ныбжьэгъу лъапIэхэ!
Урысей студентхэм я махуэмкIэ си гуапэу сынывохъуэхъу!
А махуэ лъапIэр и щыхьэтщ щIалэгъуалэ зэгухьэныгъэхэм къэралымрэ жылагъуэмрэ я дежкIэ мыхьэнэшхуэ зэраIэм, хэкум и къэкIуэнумкIэ студентхэм жэуаплыныгъэ зэрахьым. Фэращ къызыпэщытыр къэралым зегъэужьыным, къэув къалэнышхуэхэр гъэзэщIэным, абы и къэралыгъуэр гъэбыдэным, дуней псом щиIэ Iулыджыр къэIэтыным хуэунэтIа мурадхэр гъащIэм хэзыпщэну. Шэч къытесхьэркъым фи жыджэрагъыр, гъащIэм хувиIэ мурадыфIхэр апхуэдэ къалэнхэм фапэлъэщынымкIэ щIэгъэкъуэн къызэрыфхуэхъунум.
Студентыгъуэ илъэсхэр дэтхэнэ зы цIыхум и дежкIи щытщ Iуэху дахэхэмкIэ гъэнщIа лъэхъэнэ гумыхужу. Ар цIыхум и дуней еплъыкIэр щызэфIэувэ, щIэхэм щылъыхъуэ, ехъулIэныгъэщIэхэмрэ гурыщIэхэмрэ щигъуэт зэманщ. А илъэс телъыджэхэр шэсыпIэ ирехъу фи гуащIэм къыхэхъуэнымкIэ, нэхъри къарууфIэ фыхъунымкIэ, Iуэхухэм фытегушхуэфрэ мураду фщIахэм фалъэIэсынымкIэ.
Си гум къыбгъэдэкIыу сынывохъуэхъу фыузыншэну, насыпыфIэ фыхъуну, гушхуэныгъэ фхэлъыну, еджэнымрэ творчествэмрэ ехъулIэныгъэщIэхэр щызыIэрывгъэхьэну.
Тегушхуауэ фыхуэкIуэ фи хъуэпсапIэхэм, апхуэдэу щытмэ, фэ ахэр къывэхъулIэнущ!
